钦定古今图书集成/明伦汇编/氏族典/第060卷 > 《书东阳徐氏族谱图后》元·黄溍
## 钦定古今图书集成/明伦汇编/氏族典/第060卷 > 《书东阳徐氏族谱图后》元·黄溍

宋奉议郎两淮宣抚大使司干办公事徐公，讳彬，字
文伯，溍之曾外祖也。徐为东阳著族，七世以上名皆
阙，而以行称。“六世祖曰增，兄弟五人，增最长，次永，次
极，次谌，次逸。族大而分，增居县南，号南徐；谌居县东，
号东徐。”两族尤盛，掇巍科、跻膴仕者，代不乏人。增之
子曰起，起之子曰寿，公高祖也。曾祖曰元辅，祖曰楠，
免解进士。考曰炘公，以太学上舍生登淳祐七年进
士第，补安庆府教授，掌差泗州教授，召除国子正。宝
祐六年，与溍之曾祖户部府君同在两淮制幕，为主
管机宜文字。淮西则公，淮东则户部府君，故户部府
君为我祖考请婚焉。祖妣之来归，景定元年也。时公
已不禄，一子亦早夭。二女：长即我祖妣，次适永康章
氏。溍生未晬，遽自免乳，去母氏之侧，而荷祖妣之抚
育教诲者二十年。祖妣没已久，而溍忝有禄食，德薄
位卑，所以荣其先者，宠数有限，莫伸罔极之报。衰退
之馀，误蒙收召，入直翰林，备员侍讲，始用著令，推恩
于祖考、祖妣。比年两膺锡命。溍既得谢而归，虔奉制
书，展告墓下。族姻里党咸会祖妣之再从侄文泰亦
在焉。因出《徐氏谱图》，俾溍以祖、考、祖妣之年寿卒葬、
赠封官爵，系于下方。我祖考讳堮，卒于大德八年五
月二十四日，寿六十有五。祖妣卒于大德七年八月
二十四日，寿六十。以十年八月合葬于义乌县所居
东北三里崇德乡东埜之原。祖考前承节郎、初赠中
顺大夫、礼部侍郎、上骑都尉，追封江夏郡伯，再赠嘉
议大夫、本部尚书、上轻车都尉，进封本郡侯。祖妣初
追封江夏郡君，进封本郡夫人。文泰，字伯通，有学有
文，庶几能亢其宗者。徙居义乌三世矣。

梁任昉启“比严徐而待诏。”〈注〉谓“《严安》、徐乐。”

唐高适诗：“兄弟方荀陈，才华冠应徐。”〈注〉谓应璩徐干。
《杜甫诗》“岂惟高卫霍，曾是接应徐。”

《常衮诗》：“北朝荣庾薛，西汉盛严徐。”

宋黄庭坚诗：“天子识严徐。”

元钱惟善诗：“建安才子数严徐。”

《南史徐羡之传》：“羡之子湛之，文帝二十八年为尚书
仆射，领护军将军，江湛为吏部尚书，并居权要，世谓
之江、徐。”

《徐勉传》：“勉虽骨鯾不及范云，亦不阿意苟合。后知政
事者莫及。梁世之言相者称范徐”云。

《魏书徐纥传》：纥曲事郑俨，特被信任，既处腹心，参断
机密，势倾一时，远近填凑，与郑俨、李神轨宠任相亚，
时称徐郑焉《北齐书徐之才传》：之才聪辩强识，有兼人之敏，尤好
剧谈谑语，公私言聚，多相嘲戏。常戏王昕姓云“有言
则。”“近犬便狂，加颈足而为马，施角尾而为羊。”卢元
明因戏之才云：“卿姓是，未入人名，是字之误。”即答云：
“卿姓在亡为虐，在丘为虚，生男则为虏，养马则为驴。”
《五代史南唐世家》：李昪字正伦，徐州人也。世本微贱，
少孤，流寓濠、泗间。杨行密攻濠州得之，奇其状貌，养
以为子。而杨氏诸子不能容。行密以乞徐温，乃冒姓
徐氏，名知诰，事徐温甚孝谨，温尝骂其诸子不如昪。
杨溥传位于昪，昪追尊徐温为忠武皇帝，封徐氏子
知证，江王，知谔，饶王。徐氏。诸王请昪复姓，昪谦抑，不
敢忘徐氏恩。下其议百官，百官皆请，然后复姓李氏，
改名昪。
《南唐书》：徐铉、徐锴兄弟俱知名，号“二徐。”

《宋史徐铉传》：“铉年十岁能属文，不妄游处，与韩熙载
齐名，江东谓之韩徐。”

《徐中行传》：“中行，躬耕教授。崇宁中，郡守李谔以八行
荐，中行去之黄岩。子庭筠有志行，乡人崇敬之，以其
父子俱隐遁，称之曰：‘二徐先生。淳熙间，常平使者朱
熹行部，拜墓下，题诗有‘道学传千古，东瓯说二徐’之
句，且大书以表之曰：‘有宋高士二徐先生之墓’’。”
《明外史徐司马传》：“司马字从政，小字马儿，扬州人。元
末兵”乱，年甫九岁，弃道旁。太祖得之，因养为子，冒国
姓。洪武元年擢杭州都指挥使。诏复徐姓。

《江西通志》：“徐嘉善字尚友，德兴人。明敏嗜学，尤长于
《春秋》，与兄芳谷齐名，时称二徐。